English: Thank you, Deputy Presiding Officer. You can tell I'm still a novice as I wasn't ready for that then. I'd like to thank all the Members for their contributions today and I welcome the consensus on this issue and I think that consensus recognises how important an issue it is for us all to tackle, and it's one that should be approached collaboratively and collectively. Simon Thomas was right because this is my first speech - was my first speech as a Minister in this Chamber but I'm not quite convinced by his idea of what a Christmas present is at this point. [ Interruption. ] Thanks for that. You did note that I cast blame on Westminster, but I was trying to really go for that, actually, the onus is on all of us - all levels of government and across society to take action on this. The Member was right to say that improving our air quality is a matter of social justice, as I think the Member for Cynon Valley recognised - it's a matter of social justice. You talked about the need to plant trees and you're absolutely right that it has to be the right trees in the right places. I understand there's potential for local authorities in the future to use what is known as the i-Tree software to help them be able to do that and I'm sure this is something we'll debate further, particularly next week in the Chamber, looking at our tree-planting policy in general. In terms of a statutory approach, we have issued statutory guidance already, but as I said in my opening speech, I am prepared to consider further legislative measures where they seem to be necessary. I'd like to thank David Melding for his warm words and his contribution to this debate. You're absolutely right that the tone should be across Government and across all different levels of Government as well, because it is right that there's not one single solution and not one single actor in this has the answers to the problems that we face. You mentioned specifically about towns and the role of towns and cities. Cardiff: in terms of the clean air zone framework, the clean air zone framework will be able to guide and facilitate the establishment of clean air zones where they're deemed to be needed, and officials are already working with officials in Cardiff as it has identified the city where a clean air zone could accelerate compliance with EU limit values. My colleague Jenny Rathbone, thank you for your contribution to this debate. I know that this is an issue that you feel passionate about and I know you're very passionate about how we achieve a modal shift in terms of the transport that we use and how we encourage that behavioural change a well. The issues you raised about the need to look at the development of the metro and buses are things that I've already considered taking forward. I plan to meet the Cabinet Secretary for Economy and Transport to discuss those very issues and how we work together on those, and when considering infrastructure and transport investment that these things are taken into account when we do that. My colleague Lee Waters, thank you for your contribution. The dilemmas you raised just show the scale of the challenge that we face and you're right that we need to bring all strands together and take a much more longer term view of things in terms of achieving behavioural change. I expect the upcoming initiatives in terms of behavioural change that we're looking to as part of the air quality plans to tie into our active travel strategy as well, so that we make sure that we actually do bring these things together across Government, across communities. Like I said, we can't just do this from one approach and one aspect alone. Vikki Howells, you're right to say that public awareness is a major public health issue of our time, and that's one of the things that we should look at again, across Government, to work with the Cabinet Secretary for health and social care to make sure that all these factors are taken into account and the network of - . I did note your motion and the introduction of a network of clean air zones. The consultation, I hope that you will be encouraging people to contribute to the consultation on this framework and putting forward your ideas and the ideas of the people that you've worked with there. You're absolutely right: we still have progress. Progress has been made. We have cleaner air than we've had in the past, people have more awareness of the risks, but we do still have a long way to go, but I can assure you that I'm absolutely committed in this role to continuing to put that work forward and actually not just come up with a plan, but to actually see action. This plan and this action, going forward, can be whatever we make it and it's by no means limited to the initiatives that I've announced earlier and I'd welcome all Members' contributions on what else should be considered, and I will consider all options going forward. Diolch yn fawr.
Welsh: Diolch ichi, Dirprwy Lywydd. Gallwch chi ddweud fy mod i'n dal yn ddibrofiad gan nad oeddwn i'n barod am hynna nawr. Hoffwn i ddiolch i'r holl Aelodau am eu cyfraniadau heddiw ac rwy'n croesawu'r consensws ar y mater hwn ac rwy'n credu bod consensws yn cydnabod pa mor bwysig yw'r mater hwn i ni i gyd fynd i'r afael ag ef, ac mae'n un y dylid rhoi sylw iddo mewn modd cydweithredol ac ar y cyd. Roedd Simon Thomas yn iawn oherwydd hon yw fy araith gyntaf - oedd fy araith gyntaf fel Gweinidog yn y Siambr hon, ond nid wyf wedi fy argyhoeddi'n llwyr gan ei syniad o beth yw anrheg Nadolig ar hyn o bryd. [Torri ar draws.] Diolch am hynna. Fe wnaethoch chi nodi fy mod i'n rhoi bai ar San Steffan, ond yr hyn yr oeddwn i'n ceisio ei bwysleisio, mewn gwirionedd, yw bod cyfrifoldeb ar bob un ohonom - ar bob lefel o lywodraeth ac ym mhob rhan o'r Gymdeithas i weithredu ar hyn. Roedd yr Aelod yn iawn i ddweud bod gwella ein hansawdd aer yn fater o gyfiawnder cymdeithasol, fel rwy'n credu y cydnabu'r Aelod dros Gwm Cynon - mater o gyfiawnder cymdeithasol yw hwn. Fe wnaethoch chi sôn am yr angen i blannu coed ac rydych chi yn llygaid eich lle bod yn rhaid cael y coed iawn yn y lleoedd iawn. Rwy'n deall bod potensial i awdurdodau lleol yn y dyfodol ddefnyddio'r hyn a elwir y feddalwedd i-Tree i'w helpu i allu gwneud hynny ac rwy'n siŵr bod hyn yn rhywbeth y byddwn ni'n ei drafod ymhellach, yn arbennig yr wythnos nesaf yn y Siambr, wrth edrych ar ein polisi plannu coed yn gyffredinol. O ran ymagwedd statudol, rydym ni wedi cyhoeddi canllawiau statudol eisoes, ond fel y dywedais yn fy araith agoriadol, rwy'n fodlon rhoi rhagor o ystyriaeth i fesurau deddfwriaethol pan ystyrir bod eu hangen. Hoffwn i ddiolch i David Melding am ei eiriau caredig a'i gyfraniad i'r ddadl hon. Rydych chi'n hollol iawn y dylai'r dôn ymestyn ar draws y Llywodraeth ac ar draws yr holl wahanol lefelau o Lywodraeth hefyd, oherwydd ei bod yn iawn nad oes un ateb ac nad oes un actor yn hyn a all ddatrys y problemau yr ydym yn eu hwynebu. Fe wnaethoch chi sôn yn benodol am drefi a swyddogaeth trefi a dinasoedd. Caerdydd: o ran y fframwaith parthau aer glân, bydd y fframwaith parthau aer glân yn gallu llywio a hwyluso'r gwaith o sefydlu parthau aer glân lle bernir bod eu hangen, ac mae swyddogion eisoes yn gweithio gyda swyddogion yng Nghaerdydd oherwydd eu bod wedi nodi'r ddinas lle gallai parth aer glân gyflymu'r cydymffurfio â gwerthoedd terfyn yr UE. Fy nghyd-Aelod, Jenny Rathbone, diolch i chi am eich cyfraniad i'r ddadl hon. Gwn fod hwn yn fater yr ydych chi'n teimlo'n angerddol amdano, a gwn eich bod yn angerddol iawn ynghylch sut yr ydym yn cyflawni newid moddol o ran y drafnidiaeth yr ydym yn ei defnyddio a sut yr ydym yn annog y newid hwnnw mewn ymddygiad hefyd. Mae'r materion a godwyd gennych ynghylch yr angen i edrych ar ddatblygiad y metro a bysiau yn bethau yr wyf i eisoes wedi ystyried eu dwyn ymlaen. Rwy'n bwriadu cyfarfod ag Ysgrifennydd y Cabinet dros yr Economi a Thrafnidiaeth i drafod yr union faterion hynny a sut yr ydym yn cydweithio ar y rheini, ac wrth ystyried y buddsoddiad mewn seilwaith a thrafnidiaeth, ein bod yn rhoi ystyriaeth i'r pethau hyn wrth wneud hynny. Fy nghyd-Aelod, Lee Waters, diolch i chi am eich cyfraniad. Mae'r problemau a godwyd gennych yn dangos maint yr her yr ydym yn ei hwynebu ac rydych chi'n iawn bod angen inni dynnu'r holl elfennau ynghyd a mabwysiadu agwedd tymor hwy o edrych ar bethau o ran sicrhau newid mewn ymddygiad. Rwy'n disgwyl y bydd y mentrau sydd ar y gweill o ran y newid mewn ymddygiad yr ydym yn gobeithio ei gyflawni yn rhan o'r cynlluniau ansawdd aer, yn clymu i mewn i'n strategaeth teithio llesol hefyd, er mwyn i ni sicrhau ein bod ni mewn gwirionedd yn dwyn y pethau hyn ynghyd ar draws y Llywodraeth, ar draws cymunedau. Fel y dywedais, ni allwn wneud hyn drwy ddefnyddio un dull ac un agwedd yn unig. Vikki Howells, rydych chi'n iawn i ddweud bod ymwybyddiaeth y cyhoedd yn fater iechyd cyhoeddus pwysig ar hyn o bryd, a dyna un o'r pethau y dylem ni edrych arnyn nhw unwaith eto, ar draws y Llywodraeth, i weithio gydag Ysgrifennydd y Cabinet dros iechyd a gofal cymdeithasol i sicrhau y rhoddir ystyriaeth i'r holl ffactorau hyn a'r rhwydwaith o - . Fe wnes i nodi eich cynnig a chyflwyniad rhwydwaith o barthau aer glân. Yr ymgynghoriad, rwy'n gobeithio y byddwch yn annog pobl i gyfrannu at yr ymgynghoriad ar y fframwaith hwn ac yn cyflwyno eich syniadau chi a syniadau y bobl yr ydych chi wedi gweithio gyda nhw ar hynny. Rydych chi'n hollol gywir: mae gennym ni gynnydd. Mae cynnydd wedi'i wneud. Mae gennym ni aer glanach na fu gennym yn y gorffennol, mae pobl yn fwy ymwybodol o'r risgiau, ond mae gennym ffordd bell i fynd o hyd, ond gallaf eich sicrhau fy mod i'n hollol ymrwymedig yn y swydd hon i barhau i gyflwyno'r gwaith hwnnw ac, mewn gwirionedd, nid dim ond llunio cynllun, ond gweld camau gweithredu yn digwydd mewn gwirionedd. Gall y cynllun hwn a'r gweithredu hwn, wrth symud ymlaen, fod yn beth bynnag y dymunwn, ac nid yw wedi'i gyfyngu mewn unrhyw fodd i'r mentrau y gwnes i eu cyhoeddi yn gynharach a byddwn i'n croesawu cyfraniadau yr holl Aelodau ar beth arall y dylid ei ystyried, a byddaf i'n ystyried pob dewis wrth symud ymlaen. Diolch yn fawr.